
NARVA LINNAVALITSUSE
LINNAVARA- JA MAJANDUSAMET

ÕIEND

investeerimiskohustuste tähtaja pikendamise kohta

09.11.2004.a ehitise müügilepingu järgi




11.01.2006.a

Vastavalt 09.11.2004 sõlmitud müügilepingu (notariaalregistri nr 12 741) punktile 1.23 võttis OÜ Realida Pluss endale kohustuse investeerida omandatud varasse – ehitisse asukohaga Hariduse 15B, Narvas, järgmised summad: 

· 349 411 krooni - 11. juuniks 2005 ;

· 500 000 krooni -  11. juuniks 2007.

OÜ Realida Pluss esitas 15.06.2005 aruande summale 318 224 krooni, millest Linnavara- ja Majandusamet kinnitas pärast kontrollimist investeeringud summas 318 224 krooni.

Seega jäi täitmata investeerimiskohustus summas 31 187 krooni.

Eelnimetatud lepingu punkti 1.23 kohaselt on ostja kohustatud investeerimiskohustuse mittetäitmisel või mitteõigeaegsel täitmisel tasuma trahvi investeerimata summast 10% ulatuses, s.o 3 118,7 krooni.

OÜ Realida Pluss esitas taotluse täitmata investeerimiskohustuse summas 31 187 krooni tähtaja pikendamiseks kuni 1. märtsini 2006 ning palus mitte rakendada trahvisanktsioone. Firma jätkab ehitust ja praeguseks on hoonesse investeeritud ligi 300 000 krooni.

Küsimust arutati Narva Linnavalitsuse linnavarakomisjoni istungil 28.12.2005.a (protokoll nr 1), kus otsustati:

1. Pidada võimalikuks rahuldada OÜ Realida Pluss taotlus.

2. Pikendada 09.11.2004.a lepingus (notariaalregistri nr 12 741) ettenähtud täitmata jäänud investeerimiskohustuse summas 31 187 krooni tähtaega kuni 1.märtsini 2006.a. 

3. Mitte rakendada OÜ Realida Pluss suhtes  trahvisanktsioone.

4. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

5. OÜ Realida Pluss teha vastavad muudatused 09.11.2004 müügilepingus (notariaalregistri nr 12 741).

